ลาวเขื่อนแตกอพยพใหญ่-พบมีสัญญาป้อนไฟฟ้าไทย 27 ปีหลังสร้างเสร็จ
เกิดน้ำท่วมฉับพลันที่ลาวตอนใต้เหตุจาก เขื่อนเซเปียน-เซน้ำน้อย ที่กำลังก่อสร้างแตก ภาครัฐเร่งอพยพประชาชน พบเป็นเขื่อนผลิตไฟฟ้าลงทุนโดยเกาหลีใต้-ไทย-ลาว ราชบุรีโฮลดิ้ง ถือหุ้น 25% โดยมี 4 สถาบันการเงินไทยให้สินเชื่อก่อสร้าง 2.2 หมื่นล้านบาทได้แก่กรุงไทย เอ็กซิมแบงก์ กรุงศรีอยุธยา และธนชาต หากก่อสร้างเสร็จจะมีกำลังผลิต 410 เมกะวัตต์ โดยตามสัญญาจะขายไฟฟ้าให้ กฟผ. 370 เมกะวัตต์ เป็นเวลา 27 ปี24 ก.ค. 2561 กรณี รายงานข่าวพาดหัวว่า เขื่อนผลิตกระแสไฟฟ้าเซเปียน-เซน้ำน้อยแตกภาครัฐเร่งเข้าช่วยเหลือขนย้ายประชาชน โดยระบุว่าเนื่องจากเกิดฝนตกติดต่อกันหลายวัน ส่งผลให้เขื่อนผลิตกระแสไฟฟ้า เซเปียน-เซน้ำน้อย แตกเมื่อเวลา 20.00 น. วันที่ 23 ก.ค. โดยที่ตั้งเขื่อนอยู่ที่เมืองสะหนามไซ แขวงอัตตะปือ ทางตอนใต้ของลาวซึ่งอ้างสำนักข่าวเอบีซีลาว ระบุว่า สันเขื่อนบางส่วนของเขื่อนที่กำลังก่อสร้างอยู่เกิดพังลง ทำให้บริษัท PNPC ผู้ก่อสร้างเขื่อนแจ้งประชาชนอพยพขึ้นที่สูงโดยในรายงานของสำนักข่าวสารประเทศลาว น้ำได้ไหลทะลุลงมาตามลำน้ำเซเปียนเข้าท่วมบ้านเรือนและที่ดินเพาะปลูกของประชาชน ทำให้มีผู้เสียชีวิตและสูญหายจำนวนมาก ท่านนาง บุนนาน หัวหน้าแผนกแถลงข่าว วัฒนธรรม และท่องเที่ยว แขวงอัตตะปือ แจ้งกับสำนักข่าวสารประเทศลาวว่า รัฐบาลได้ระดมกำลังฝ่ายปกครอง ทหาร ตำรวจ รวมทั้งกำลังพลจากกองพลที่ 5 ให้ความช่วยเหลือในการเคลื่อนย้ายประชาชนออกจากพื้นที่ภัยพิบัติอย่างเร่งด่วน รวมทั้งส่งเฮลิคอปเตอร์ไปสมทบเพื่อกอบกู้ ช่วยเหลือประชาชนอีกด้วย ส่วนความเสียหายยังไม่สามารถประเมินได้ขณะที่บ่ายวันนี้ (24 ก.ค.) สัมภาษณ์ท่านคำม่วน เลขาคณะรับผิดชอบแก้ไขสภาพฉุกเฉินแขวงอัตตะปือ โดยระบุว่ามีประชาชนต้องอพยพกว่า 4282 คน และพื้นที่ 8 หมู่บ้านที่ถูกน้ำท่วม ได้รับความเสียหาย 100% เนื่องจากน้ำท่วมสูงและไหลแรง ประกอบกับฝนยังคงตกต่อเนื่องผู้สื่อข่าวรายงานเพิ่มเติมว่า สำหรับผู้ลงทุนในโครงการเขื่อนผลิตไฟฟ้าเซเปียน-เซน้ำน้อยคือ บริษัท ไฟฟ้า เซเปียน-เซน้ำน้อย จำกัด (PNPC) เป็นการร่วมทุนของบริษัทข้ามชาติ 4 แห่ง ประกอบด้วย บริษัท SK Engineering and Construction จำกัด ถือหุ้น 26% บริษัท Korea Western Power จำกัด ถือหุ้น 25% บริษัท ผลิตไฟฟ้าราชบุรีโฮลดิ้ง จำกัด (มหาชน) ถือหุ้น 25% และ Lao Holding State Enterprise ถือหุ้น 24% สำหรับ เป็นบริษัทจดทะเบียนในตลาดหลักทรัพย์ โดยมีการไฟฟ้าฝ่ายผลิตแห่งประเทศไทย ถือหุ้นอยู่ 45%อนึ่งเมื่อวันที่ 25 มีนาคม 2557 ยอง จู ชอย ประธานเจ้าหน้าที่บริหาร บริษัท ไฟฟ้า เซเปียน-เซน้ำน้อย (PNPC) เปิดเผยว่าประสบความสำเร็จในการจัดหาเงินกู้ 700 ล้านเหรียญสหรัฐ หรือ 22000 ล้านบาท เพื่อใช้พัฒนาโครงการโรงไฟฟ้าพลังน้ำดังกล่าว โดยมีกำลังติดตั้ง 410 เมกะวัตต์ จะผลิตกระแสไฟฟ้าจำหน่าย 1860 กิกะวัตต์-ชั่วโมงต่อปี โดยในระบุว่าจะเดินเครื่องเชิงพาณิชย์ภายในปี 2562สำหรับสถาบันการเงิน 4 แห่งที่ให้เงินกู้ก่อสร้างโครงการในรูปแบบสินเชื่อร่วม (Syndication loan) ได้แก่ ธนาคารกรุงไทย ธนาคารเพื่อการส่งออกและนำเข้าแห่งประเทศไทย ธนาคารกรุงศรีอยุธยา และธนาคารธนชาตโดยตามสัญญากระแสไฟฟ้า 370 เมกะวัตต์ จะจำหน่ายให้กับ กฟผ. โดยมีสัญญาซื้อขายไฟฟ้า 27 ปี ส่วนกำลังการผลิตที่เหลือจะผลิตไฟฟ้าจำหน่ายรองรับความต้องการใช้ไฟฟ้าภายในประเทศลาวล่าสุด รายงานคำชี้แจงของกิจจา ศรีพัฆฒางกุระ กรรมการผู้จัดการใหญ่ บริษัท ผลิตไฟฟ้าราชบุรี โฮลดิ้ง จำกัด (มหาชน) ระบุว่าบริเวณที่เสียหายคือสันเขื่อนเก็บน้ำส่วน D โดยในการก่อสร้าง มีการทำเขื่อนกั้นช่องเขา 5 เขื่อนเพื่อเก็บน้ำ โดยเขื่อนส่วน D เกิดแตกร้าว เนื่องจากมีปริมาณน้ำอยู่ในเขื่อนมากเกินไปจากพายุเข้ามามากทำให้เกิดฝนตกหนักต่อเนื่อง ทำให้มวลน้ำราว 600 ล้านลูกบาศก์ไหลท่วมบ้านเรือนในเมืองสะหนามไซ แขวงอัตตาปือ ขณะนี้อยู่ระหว่างการประเมินว่ามีคนสูญหายหรือไม่ และความเสียหายต่างๆ ที่เกิดขึ้นส่วนการซ่อมเขื่อนคงต้องปล่อยให้น้ำไหลออกจากเขื่อนดังกล่าวให้เหลือน้อยที่สุดเพื่อที่จะเข้าไปดำเนินการแก้ไข โดยบริษัทกำลังประเมินว่าโครงการโรงไฟฟ้าพลังน้ำเซเปียน-เซน้ำน้อยจะสามารถจ่ายไฟเชิงพาณิชย์ หรือ COD ได้ตามกำหนดในเดือนกุมภาพันธ์ 2562 หรือไม่ แต่บริษัทฯ คาดว่าจะไม่ส่งผลกระทบต่อการจ่ายไฟเชิงพาณิชย์ โดยขณะนี้ได้สั่งให้ผู้รับเหมาเกาหลีเร่งดำเนินการแก้ไขโดยด่วน ก่อนประเมินความเสียหายจากเหตุการณ์เพื่อให้ผู้รับเหมาและบริษัทประกันรับผิดชอบต่อไปขณะเดียวกันองค์กรแม่น้ำนานาชาติ (International Rivers) ได้ให้ข้อมูลเพิ่มเติมกรณีเขื่อนแตกที่แขวงอัตตะปือ โดยชี้ว่าชาวบ้านกว่า 4000 ครอบครัว หรืออาจถึง 6600 ครอบครัว ที่สญเสียบ้านเรือนเนื่องจากน้ำท่วมนั้น ชาวบ้านจำนวนมากเหล่านี้ได้ถูกอพยพมาที่อยู่ใหม่ก่อนหน้านี้ หรือที่ผ่านมาได้รับผลกระทบด้านการทำมาหากินเนื่องจากการก่อสร้างเขื่อน มาในคราวนี้ยังต้องได้รับผลกระทบอย่างใหญ่หลวง ต้องสูญเสียบ้านเรือน ทรัพย์สิน และสมาชิกในครอบครัวไปบทเรียนที่สำคัญก็คือ ยังมีความเสี่ยงที่สำคัญจากการออกแบบเขื่อน ซึ่งไม่สามารถรับมือกับสภาพอากาศที่เลวร้ายและอุบัติภัยได้ อย่างกรณีที่เกิดฝนตกหนักมากๆ ปัจจุบันความผันผวนด้านสภาพอากาศที่ยากต่อการพยากรณ์และรุนแรง เกิดขึ้นบ่อยครั้งมากในลาวและในภูมิภาคนี้ อันเป็นผลมาจากการเปลี่ยนแปลงของสภาวะภูมิอากาศ ทั้งยังแสดงให้เห็นข้อบกพร่องของระบบเตือนภัยสำหรับการสร้างและการเดินเครื่องเขื่อน เนื่องจากมีการเตือนภัยที่ดูเหมือนจะล่าช้ามากและไม่มีประสิทธิภาพ ส่งผลให้ประชาชนไม่ได้รับการแจ้งเตือนล่วงหน้ามากเพียงพอเพื่อให้เกิดความปลอดภัยต่อตนเองและครอบครัวทั้งสองประเด็นต่างทำให้เกิดคำถามสำคัญเกี่ยวกับมาตรฐานของเขื่อนและความปลอดภัยของเขื่อนในประเทศลาว รวมทั้งความเหมาะสมของโครงการเหล่านี้ในการรับมือกับสภาพภูมิอากาศและความเสี่ยงที่เกิดขึ้น ทั้งยังมีคำถามเกี่ยวกับบทบาทและความรับผิดชอบ การตรวจสอบได้และความสามารถในการบริหารจัดการและรับมือกับสถานการณ์ฉุกเฉิน ในโครงการที่เป็นของและดำเนินการโดยเอกชนร่วมกับหน่วยงานของรัฐบาล เนื่องจากในปัจจุบันมีการก่อสร้างหรือมีแผนที่จะก่อสร้างโครงการพลังงานไฟฟ้ากว่า 70 แห่งตลอดทั่วสปป.ลาว โดยส่วนใหญ่เป็นโครงการของและดำเนินการโดยบริษัทเอกชน (ในรูปแบบสัญญา BOT) เหตุการณ์ครั้งนี้จึงทำให้เกิดคำถามสำคัญเกี่ยวกับการวางแผนและการบริหารจัดการเขื่อน ซึ่งจำเป็นต้องได้รับการตรวจสอบโดยทันที องค์กรแม่น้ำนานาชาติระบุ นอกจากนี้ ได้รายงานด้วยว่าจากสถานการณ์ฝนตกติดต่อกันเป็นเวลาหลายวัน ทำให้เกิดน้ำท่วมที่แขวงอุดมไซ ทางตอนเหนือของลาวโดยเมืองที่ได้รับผลกระทบได้แก่ เมืองปากแบง เมืองนาหม้อ เมืองหล้า และเมืองหุน โดยแผนกแรงงานสวัสดิการสังคม แขวงอุดมไซแจ้งด้วยว่ามี 10 หมู่บ้าน ในพื้นที่ 4 เมืองที่ได้รับผลกระทบจากน้ำท่วม มีผู้ได้รับกระทบ 524 คน รวม 102 ครอบครัว
เกิดน้ำท่วมฉับพลันที่ลาวตอนใต้ เหตุจาก เขื่อนเซเปียน-เซน้ำน้อย ที่กำลังก่อสร้างแตก ภาครัฐเร่งอพยพประชาชน พบเป็นเขื่อนผลิตไฟฟ้าลงทุนโดยเกาหลีใต้-ไทย-ลาว ราชบุรีโฮลดิ้ง ถือหุ้น 25% โดยมี 4
โรงไฟฟ้า,เขื่อน,พลังงาน,เขื่อนเซเปียน-เซน้ำน้อย,ลาว,ไฟฟ้า,กฟผ.,น้ำท่วม,ภัยพิบัติ,ราชบุรีโฮลดิ้ง